কবীর সুমনের একটি গানের কলি মনে পড়ছে: ... আখতারুজ্জামান ইলিয়াসের গদ্য পড়ে লিখছি আমার গান। মনে পড়ছে মহাশ্বেতা দেবীর সঙ্গে আখতারুজ্জামান ইলিয়াসের শ্রদ্ধাশুভেচ্ছাপ্লুত পত্রবিনিময়ের কথাও। ইলিয়াসের কথা উঠলে অনেকেই তাঁকে 'লেখকের লেখক' ব'লে অভিহিত করেন -- এ-অভিধা নিয়ে কূটতর্কে না গিয়েও বোঝা যায় যে লেখার অসামান্যতায় ইলিয়াস -- যিনি গৌণ প্রচার-উল্লম্ফন থেকেও ছিলেন সচেতনভাবে দূরবর্তী -- সর্বত্র সমীহ আদায় ক'রে নিতে পেরেছিলেন মাত্র ৫৩ বছরের আয়ুষ্কালেই। ফারুক ওয়াসিফকে অনেক ধন্যবাদ [..]